da en en en fr de da id fr nb da da en en da en en da en en en da en en da da da en nb en en da en en en da en en
Tre diagnoser - men ville alligevel spille - Svanholm Cricketklub
Søndag d. 8. maj 2011 kl. 21:30 af Henrik Pfaff
Vores 'strike-bowler' Sair Anjum var sygemeldt til Ishøj-kampen med tre forskellige diagnoser, en brækket finger, lungebetændelse og prostataproblemer og ville spille alligevel. Det fik han ikke lov til. Den fra Albertslund indvandrede Waqas Ali fik i stedet debut - og hvilken en af slagsen.
2 greb og en kastet ud gav ham Ishøjs tre første gærder - senere fik han endnu et og han endte med 4 for 28, da Ishøj var ude for 28. Bobby Chawla tog 3/14.
Bobby Chawla overrækker Waqas Ali svanholm-kasketten efter hans 4 gærder for 28 i debuten mod Ishøj
Et par af vore gærdespillere mente, at de havde et bedre øje end de rent faktisk har og vi gik fra 1/53 til 4/63. Hassan Rashid - et af sæsonens opmuntringer 31x og Taha Ahmed med en sjælden topscorerværdighed 32x battede gevinsten hjem uden yderligere tab.
Svanholms topscorer Taha Ahmed driver mod Ishøj
Svanholms Hassan Rashid løfter den vindende firer ud mod Ishøj
2. holdet sæsondebuterede efter en grusom indledende bredde-20/20 mod Nørrebro II, hvor holdet nærmest var til grin. Men spillerne gjorde hvad de kunne mod et noget rodet kastende frem-hold (33 ekstra) og producerede 195/5 på de tilladte 40 overe.
Vore 'fortabte søn' Bobby Malik - hjemvendt fra et mislykket år i Albertslund - spillede pludseligt ansvarligt efter en forudgående opsang fra træner Mulder og toppede med flotte 72 not out. 'You are te seniorbatsman and have to deliver', som Bret sagde til ham. Saif Yaqoob 27x.
Frems Nihal Tissera løfter Kizahar Javaids stød til Mati Malik i outfielden
Næsten konfirmand Mads Henriksen bowleri 2. holdskampen mod Frem
Frem ude for 150. 3/30 til Saif Yaqoob og 2/26 til Khizar Javaid